Publication: Magyar Közlöny
Issue: MK-2003-111 (Year: 2003, Number: 111)
Era: 1990-2004
Section: Melléklet a 25/2003. (IX. 26.) OM rendelethez
Paragraph Index: 177

7. Kompetenciák Szövegértelmezés A tanuló számára ismert ószövetségi vagy újszövetségi szöveg alapvetõ mondanivalójának, üzenetének kifejtése, a szöveg mûfajának meghatározása; Valamely jelentõs egyháztörténeti eseményhez kötõdõ forrás elemzése, adott korba illesztése; Hitvallási irat részletének értelmezése a bibliai és dogmatikai ismeretek birtokában; Esetelemzés Etikai kérdések, mai problémák elemzése, állásfoglalás, a vélemény indoklása a bibliai tanítás fényében; Szaknyelv alkalmazása Vallási, vallástörténeti, egyháztörténeti fogalmak azonosítása, helyes használata Tájékozódás térben és idõben Vallástörténeti, egyháztörténeti események térben és idõben való elhelyezése, események idõrendbe állítása; A vizsga értékelése A középszintû szóbeli vizsga 50 pontot ér. Az A kérdésre adott válasz 30, a B kérdésre adott felelet 20 pont. Ebbõl számítandó az érettségi végsõ jegye. Elégtelen a szóbeli vizsga akkor, ha a tanuló a két kérdés egyike kapcsán sincs tisztában az alapvetõ fogalmakkal, eseményekkel, személyekkel, ha a tanár segítõ kérdéseire sem tud felelni. Közepes lehet legfeljebb a vizsga edménye akkor, ha a tanuló önállóan csak nagyon keveset mond el, állandóan szüksége van a tanár segítõ kérdéseire. Jeles a jegy akkor, ha a tanuló képes önállóan, összefüggõ gondolatokban ismertetni válaszát, használja a megfelelõ szaknyelvet, logikusan építi be válaszába a felkészülésnél használt segédanyagot. Ezeken túlmenõen a felelet értékelése a szokásokhoz igazodva történik. Emelt szintû vizsgán az írásbeli és a szóbeli vizsga összpontszámából számítható a végsõ jegy. Az emelt szintû szóbeli vizsga 70 pontot ér. Az A kérdésre 45, a B-re 25 adható. Az emelt szintû írásbeli vizsgán 80 pont érhetõ el. A tesztlap értékelése során kapott összpontszámot felezni kell, így kapjuk az írásbeli vizsga pontszámeredményét. A vizsga összpontszáma tehát 70 + 80 = 150 pont. 2003/111/II. szám KATOLIKUS HITTAN A HITTAN ÉRETTSÉGI VIZSGA RÉSZLETES KÖVETELMÉNYEI A KATOLIKUS FELEKEZETÛ (RÓMAI ÉS GÖRÖG SZERTARTÁSÚ) TANULÓK SZÁMÁRA I. A VIZSGA LEÍRÁSA Középszint Középszinten szóbeli érettségi vizsgát tesznek a tanulók. Az érettségi vizsga anyaga 12 témakörbõl áll, ezekbõl állít össze a szaktanár 20 érettségi tételt. A szaktanár szabad választása szerint a számára jelentõsebb, hangsúlyosabb témakörökbõl 2-2 tételt fogalmazhat meg. Az érettségi tételek A és B részbõl tevõdnek össze. Az A tételek egy-egy témakör átfogó anyagából jelölnek ki egy-egy témát, amelyekben a vizsgázó bemutatja alapvetõ hittani ismereteit, rendszerezési képességeit és hittani tudásának alkalmazását. A B tételek a 12 témakörhöz szorosan kapcsolódó fogalmakat, rövidebb témákat, Ó- és Újszövetségi bevezetéstudományi, valamint liturgikus ismereteket, forrás- és dokumentumelemzési, illetõleg értelmezési feladatokat, korunk etikai problémáinak bemutatását kívánja meg a vizsgázótól. A szaktanár szabadon döntheti el, hogy az A tételhez ugyanazon témakörbõl illeszt-e B tételt vagy egy egészen más témakörbõl választja a B tételt. Az elõzõ esetben különösen ügyelni kell arra, hogy a B tétel anyaga ne kapcsolódjon az A tételhez. Pl. a témakör címe: Ószövetségi üdvtörténet a próféták aranykorától a hellenista korig. A témakörbõl fogalmazott A tétel címe: Izajás (az Immánuel-jel, a messiás ígérete), a második Izajás (a Jahve Szolgájáról szóló énekek), a harmadik Izajás a Szolgáról, a B tétel címe ugyanebbõl a témakörbõl: A zsoltárok fogalma és mûfaja vagy: A Makkabeuskönyvek történelemszemlélete. A szóbeli vizsgán az A tétel kifejtésére 10 perc, a B tétel kifejtésére 5 perc áll a vizsgázó rendelkezésére. A szóbeli feleletben kívánatos a mondanivaló néhány vázlatpontban történõ megfogalmazása, ezt követõen annak részletes kifejtése vagy a szaktanár által megjelölt vázlatpont részletes ismertetése. A vizsgázók a szóbeli vizsgán a következõ segédeszközöket használhatják: Biblia, zsinati dokumentumok, az elemzendõ források szövegei. A szóbeli feleletek értékelése: Az A tétel 30 pont, a B tétel 20 pont, összesen 50 pont. Az A tétel tartalmánál és terjedelménél fogva értelemszerûen a végsõ osztályzat kialakításában nagyobb hangsúlyt kap. Emelt szint Az emelt szintû érettségi vizsgán írásbeli és szóbeli vizsgaformában mutatja be a vizsgázó komplex hittani tudását, összetettebb teológiai kérdések világos megfogalmazási képességét, korszerû bibliai és egzegetikai ismereteit, önálló vélemény- és ítéletalkotási készségét. Az írásbeli vizsgán a magyar nyelv és irodalom tantárgy írásbeli feladataihoz hasonlóan értekezõ dolgozat mûfajában fejti ki a vizsgázó a megadott cím tartalmát. A dolgozat terjedelme minimum 120 sor, lehetõleg ne haladja meg a 140 sort. A szaktanár maximum 70 ponttal minõsíti az írásbeli dolgozatot: 40 ponttal minõsíti a címben megadott téma szakszerû és alapos kifejtését, tulajdonképpen a hittani tartalom egzakt és a címnek megfelelõ bemutatását, 30 ponttal minõsíti a dolgozat logikus felépítését, a szakkifejezések használatát, a nyelvi és stilisztikai megformálást. Helyesírási hibákat, stílustalanságot, pongyolaságot tartalmazó dolgozat nem kaphat végsõ érdemjegyként jeles minõsítést. Az írásbeli vizsgán legalább 2 írásbeli tételcím közül választhatnak a vizsgázók. Az írásbeli vizsgán a következõ segédeszközök használhatók: Biblia, a II. Vatikáni Zsinat dokumentumai. A szóbeli vizsga témakörei, az A és B tételek összeállítási lehetõségei és feltételei azonosak a középszintû vizsgáéival. Az emelt szintû vizsgán különös figyelemmel kell A vagy B tételben megfogalmazni azokat a témákat, amelyek a középszintû érettségi témaköreiben nem szerepelnek. A tételjavaslatok közül az átfogóbb, tágabb ismeretanyagot és mélyebb értelmezést igénylõ tételeket célszerû az emelt szintû vizsgára kiválasztani az A és B tételek esetében egyaránt. A szóbeli vizsgán az A tétel kifejtésére 15 perc, a B tétel kifejtésére 5 perc áll a vizsgázó rendelkezésére. A szóbeli tételeket összesen 80 ponttal minõsíti a szaktanár: 60 ponttal az A tételt, 20 ponttal a B tételt. A végsõ érdemjegy az írásbeli dolgozat és a szóbeli pontszámainak összesítése után alakul ki. 2003/111/II. szám II. RÉSZLETES TARTALMI KÖVETELMÉNYEK KÖZÉPSZINT Témakörök/Kompetenciák Követelmények I. Biblia ÓSZÖVETSÉG

Source: https://magyarkozlony.hu/hivatalos-lapok/ae836c20bbb75da3ee27c97f627fca8df13d0251/dokumentumok/fff4cee43b9223d08082993b42955afa2b37169c/letoltes